Furlan gurizan

Il furlan gurizan o furlan orientâl (loc. ancje furlan da bassa) al è chel fevelât intes areis che plui o mancul corispuindin a chês dal Friûl austriac, o di "Di là dal Clap", o Contee di Gurize e Gardiscje, ven a stâi chel toc di Friûl che al è restât sot dal Austrie-Ongjarie fintremai la fin de Grande Vuere, tal 1918; chest al inclût ancje la zone dal mandament di Çarvignan che e fâs cumò part de provincie di Udin, oltri ai paîs de Provincie di Gurize su la rive drete e çampe dal Lusinç, fûr che Cormons e pôcs altris, dulà che si fevele invezit il furlan centrâl.
Il furlan di Gurize citât al è però diviers.

 Carateristichis 
 Morfologjie 
A une prime cjalade, la difarence plui evidente e je forsit la terminazion da lis parts dal discors, che e je in -a, par cui "Lenghe furlane" e devente "Lenga furlana", "jê e samene i cudumars" devente "jê a samena i cudumars". I articui determinatîfs a son cussì:
 Masculin   feminin al  la i  li(s)
Par la gramatiche, lis difarencis a son piçulis: intes formis verbâls, al presint la prime persone e finìs par solit in -i invezit che in -t (par esempli in crodi)
 Persone   forme jo  o crodi tu  tu crodis lui  al crôt jê  a crôt nô  o crodìn vô  o crodês lôr  a crodin
Difarent al è ancje la coniugazion dal verp volê, che al fâs al presint
 Persone   forme jo  o uli tu  tu ulis lui  al ûl jê  a ûl nô  o ulin (urin) vô  o urês lôr  a ulin
La prime persone singolâr dal futûr sempliç e je jo o urarai, dal condizionâl jo o uraressi, dal imperfet jo o urevi.

 Fonologjie 
Dal pont di viste dai suns, chest furlan al pues sameâ mancul origjinâl, parcè che par esempli il digram tipic furlan "cj" (par esempli in cjase) al devente "ci" (ciasa), pronunciât come la peraule cene; chest ultime e devente invezit in cheste variant sene, e tal stes mût si compuartin dutis lis peraulis che inte grafie uficiâl a doprin la letare "ç" (çuet al devente suet), ancje se e vegnin a la fin de peraule (messaç al è messàs, forme compagne sei intal singolâr sei intal plurâl).

 Storie 
Chestis difarencis e àn causis storichis daûr; chestis zonis a forin sot de Austrie par 400 agns consecutîfs, par cui la evoluzion e fo divierse rispiet a lis zonis dongje che e jerin sot de Republiche di Vignesie e a jerin plui puartadis viers l'ambient talian; specialmentri a Gurize invezit, la influence todescje e jere un grum plui fuarte e ben visibile in dutis lis oparis publicadis lì intal XIX secul; cun di plui, spes la int e jere trilengâl o cuadrilengâl, fevelant ancje sloven e talian dongje di todesc e furlan.

 Grafie 
La grafie dal furlan de basse no je mai stade definide, par cui a esistin un grum di mûts par scrivi une peraule e un sun. Par fâ un esempli, il sun "s" di cene al pues ancje jessi scrit cuntun apostrof devant e cussì vie.

 Comuns 
+ComunProvinciePopolazionAquileeAquileaUdinCapriveCaprivaGurizeCjamplunc e TapoianUdinCjopris e VisconUdinCormonsGurizeÇarvignanSarvignanUdinDaelUdinFareFaraGurizeFlumisel e Vile VisintineFlumisel e La VilaUdinGardiscjeGardiscjaGurizeGurizeGurizaGurizeMarianGurizeMigjeeMigjeaGurizeMorârGurizeMosseMossaGurizeRomans dal LusinçRomansGurizeRudeRudaUdinSegrâtGurizeSan Lurinç LisuntinSan LurinzGurizeSan Vît de TorSan VîtUdinTierç di AquileeTiarsUdinVilèsGurize

gurizan